EELNÕU

02.10.2024

VÄLISMINISTER

MÄÄRUS

Tallinn nr

**Välisministri 7. augusti 2017. a määruse nr 6 „Konsulaarametniku ametitoimingute ja diplomaatiliste passide andmekogu pidamise kord“ muutmine**

Määrus kehtestatakse konsulaarseaduse § 12 ja isikut tõendavate dokumentide seaduse § 153 lõike 1 alusel ning kooskõlas avaliku teabe seaduse § 435 lõikega 1.

**§ 1.** Välisministri 7. augusti 2017. a määruses nr 6 „Konsulaarametniku ametitoimingute ja diplomaatiliste passide andmekogu pidamise kord“ tehakse järgmised muudatused:

**1)** paragrahvi 5 punkti 10 täiendatakse enne sõna „tagasipöördumistunnistuse“ sõnadega „Euroopa Liidu“;

**2)** paragrahvi 5 punkt 11 tunnistatakse kehtetuks;

**3)** paragrahvi 16 muudetakse ja sõnastatakse järgmiselt:

„**§ 16.****Andmekogusse kantavad lisaandmed Euroopa Liidu tagasipöördumistunnistuse andmisel**

(1) Eesti kodanikust taotlejale Euroopa Liidu tagasipöördumistunnistuse andmisel kantakse andmekogusse järgmised lisaandmed:  
1) taotleja sünnikoht;  
2) taotleja elukoht Eestis;  
3) taotleja kontaktandmed;

4) taotleja näokujutis või foto;

5) isiku tuvastamise aluseks olnud dokumendi liik ja number;  
6) kehtetuks tunnistamist vajava dokumendi liik ja number;  
7) taotlemise põhjus;  
8) Euroopa Liidu tagasipöördumistunnistuse kehtivusaeg ning ühtse blanketi ja ühtse kleebise number;

9) Euroopa Liidu tagasipöördumistunnistust andev liikmesriik;

10) sihtriik ja kõik transiidiriigid;

11) märge videosilla vahendusel toimuva ühenduse kohta;  
12) märge tagasipöördumistunnistuse ühtse blanketi või ühtse kleebise tühistamise kohta;  
13) märge menetluse tühistamise kohta;

14) märkused Euroopa Liidu tagasipöördumistunnistusel;

15) Euroopa Liidu tagasipöördumistunnistuse koopia või skann.

(2) Välismaalasest taotlejale, kes elab Eesti Vabariigis elamisloa alusel ja kellele on välja antud välismaalase pass, ajutine reisidokument või pagulase reisidokument või kelle Eesti Vabariik võtab välislepingu alusel tagasi, Euroopa Liidu tagasipöördumistunnistuse andmisel kantakse andmekogusse lõikes 1 nimetatud andmed ja andmed elamisloa kehtivuse kohta.

(3) Esindamata Euroopa Liidu kodanikust taotlejale Euroopa Liidu tagasipöördumistunnistuse andmisel kantakse andmekogusse järgmised lisaandmed:

1) taotleja kodakondsus;

2) taotleja kontaktandmed;

3) taotleja näokujutis või foto;

4) isiku tuvastamise aluseks olnud dokumendi liik ja number;

5) kehtetuks tunnistamist vajava dokumendi liik ja number;

6) Euroopa Liidu tagasipöördumistunnistuse kehtivusaeg ning ühtse blanketi ja ühtse kleebise number;

7) sihtriik ja kõik transiidiriigid;

8) märge Euroopa Liidu tagasipöördumistunnistuse ühtse blanketi või ühtse kleebise tühistamise kohta;  
9) märge menetluse tühistamise kohta;  
10) märkused Euroopa Liidu tagasipöördumistunnistusel;

11) Euroopa Liidu tagasipöördumistunnistuse koopia või skann.“;

**4)** paragrahv 17 tunnistatakse kehtetuks;

**5)** paragrahvi 35 punkt 2 muudetakse ja sõnastatakse järgmiselt:

„2) Euroopa Liidu tagasipöördumistunnistuse andmisel käesoleva määruse § 16 lõigetes 1 ja 2 sätestatud lisaandmed;“;

**6)** paragrahvi 35 punkt 3 tunnistatakse kehtetuks;

**7)** paragrahvi 46 lõige 1 tunnistatakse kehtetuks;

**8)** paragrahvi 47 lõikes 1 asendatakse lauseosa „, 5 ja 6“ lauseosaga „ja 5–7“;

**9)** paragrahvi 47 täiendatakse lõikega 7 ja järgmises sõnastuses:

„(7) Paragrahvi 16 lõigetes 1 ja 2 ja paragrahvi 35 punktis 2 nimetatud lisaandmeid säilitatakse kaks aastat Euroopa Liidu tagasipöördumistunnistuse taotluse esitamisest arvates. Paragrahvis 6 nimetatud esindamata Euroopa Liidu kodanikule Euroopa Liidu tagasipöördumistunnistuse andmise toimingu üldandmeid ja paragrahvi 16 lõikes 3 nimetatud lisaandmeid säilitatakse 180 päeva Euroopa Liidu tagasipöördumistunnistuse taotluse esitamisest arvates. Tähtaja möödumisel andmed hävitatakse.“;

**10)** määrust täiendatakse paragrahviga 52 järgmises sõnastuses:

**„§ 52. Määruse § 6, 16, 17 ja 35 alusel andmekogusse kantavate andmete säilitamine**

(1) Kuni 9. detsembrini 2025. a § 6 alusel andmekogusse kantud tagasipöördumistunnistuse ja tagasipöördumise loa andmise toimingute üldandmete ning § 16 alusel tagasipöördumistunnistuse või Euroopa Liidu tagasipöördumistunnistuse andmisel, § 17 alusel tagasipöördumise loa andmisel ning § 35 punktide 2 ja 3 alusel aukonsuli toimingu tegemisel andmekogusse kantud lisaandmete säilitamisele kohaldatakse käesoleva määruse § 47 lõikeid 1 ja 2.“;

**11)** Määrust täiendatakse normitehnilise märkusega järgmises sõnastuses:

„1 Nõukogu direktiiv (EL) 2019/997, millega kehtestatakse ELi tagasipöördumistunnistus ja tunnistatakse kehtetuks otsus 96/409/ÜVJP (ELT L 163, 20.06.2019, lk 1–12).“.

**§ 2.** Määrus jõustub 9. detsembril 2025. a.

Margus Tsahkna

Välisminister Jonatan Vseviov

Kantsler